65.22 REGOLAMENTI DWAR IL-ĠARRSTRADALI TA’ MERKANZIJA PERIKOLUŻA BIL-VETTURI BIL-MUTUR L-AVVIŻ LEGALI 211 tal-2003, kif emendat bl-Avviżi Legali 349 tal-2005, 216 tal-2007 u 212 tal-2009; bl-Att XV tal-2009; u bl-Avviżi Legali 226 tal-2011, 181 tal-2013, u 193 tal-2107. L-AVVIŻ LEGALI 211 tal-2003, kif emendat bl-Avviżi Legali 349 tal-2005, 216 tal-2007 u 212 tal-2009; bl-Att XV tal-2009; u bl-Avviżi Legali 226 tal-2011, 181 tal-2013, u 193 tal-2107. TAQSIMA I PRELIMINARI 1. It-titolu ta’ dawn ir-regolamenti hu Regolamenti dwar il-Ġarr Stradali ta’ Merkanzija Perikoluża bil-Vetturi bil-Mutur. Tifsir. Emendat: A.L.349 tal-2005; A.L.216L. 212 tal-2009; XV.2009.49; A.L.216 tal-2007; A.. 2. F’dawn ir-regolamenti, kemm-il darba r-rabta tal-kliem ma teħtieġx xort’oħra: "ADR" tfisser il-Ftehim Ewropew dwar il-Ġarr Stradali Internazzjonali ta’ Merkanzija Perikoluża, magħmul f’Ġinevra fit-30 ta’ Settembru, 1957, kif emendat; " attivitajiet " tfisser il-ġarrstradali ta’ merkanzija perikoluża u tinkludi kull tagħbija, tagħbija mħallta, u ħatt meħtieġ; " awtorità kompetenti " tfisser l-Awtorità għat-Trasport f’Malta kif stabbilita bl-Att dwar l-Awtorità għat-Trasport f’Malta; Kap. 499. Kap. 499. " awtorizzazzjoni " tfisser kull awtorizzazzjoni mogħtija f’kull forma mill-awtorità kompetenti skondu għall-finijiet ta’ dawn ir-regolamenti; "azzjoni ta’ infurzar " tfisser kull miżura ta’ dixxiplina, amministrattiva jew penali, sanzjonijiet jew penalitajiet li jistgħu jiġu imposti mill-awtorità kompetenti fuq kull vettura jew persuna li twettaq nuqqas, kif jista’ jkun preskritt minn żmien għal żmien; " Ċertifikat DGSA" tfisser ċertifikat ta’ taħriġ vokazzjonali għal Konsultent dwar Sigurtà minn Oġġetti Perikolużi, maħruġ fl-għamla indikata fil-Ħames Skeda; " Komunità " tfisser il-Komunità Ewropea; " konsulent tas-sigurtà għat-trasport ta’ merkanzija perikoluża", " minn issa ’l quddiem imsejjaħ " konsulent", tfisser kull persuna maħtura mill-kap ta’ impriża li għandha r-rwol li twettaq il-ħidmiet u tissodisfa l-funzjonijiet definiti fir-regolament 16 u li jkollu ċ-ċertifikat ta’ taħriġ kif maħsub fir-regolament 17; "korp li jeżamina " tfisser kull korp maħtur mill-awtorità kompetenti biex jieħu ħsieb l-eżamijiet; " Kummissjoni " tfisser il-Kummissjoni ta’ l-Unjoni Ewropea; "impriża " tfisser kull persuna naturali jew legali, kemm jekk tagħmel jew ma tagħmilx qligħ, kull assoċjazzjoni jew grupp ta’ persuni mingħajr personalità ġuridika, kemm jekk tagħmel jew ma tagħmilx qligħ, u kull korp ieħor li jiġi taħt awtorità pubblika, kemm jekk għandu l-personalità ġuridika tiegħu jew li hudipendenti fuq awtorità li għandha tali personalità, li jġorru, jgħabbu, iħottu jew jimmaniġġjaw oġġetti perikolużi jew igiegħlu li jinġarru u dawk li temporanjament jaħżnu, jiġbru, jippakkjaw jew jirċievu oġġetti bħal dawn bħala parti minn operazzjoni ta’ trasport u huma lokalizzati fit-territorju ta’ Malta jew tal-Komunità; " Malta " għandha l-istess tifsira assenjata lilha fl-artikolu 124 tal-Kostituzzjoni ta’ Malta; "MEGC" tfisser kontenitur tal-gass b’element multiplu; "oġġetti perikolużi " tfisser dawk is-sustanzi u oġġetti li t-trasport tagħhom fuq l-art huprojbit jew hu awtorizzat biss f’xi ċirkostanzi permezz ta’ l-Anness A u l-Anness B ta’ l-ADR; "pajjiż terz " tfisser kull pajjiż li ma hux Stat tal-Ftehim; "Stat li jkun Parti " tfisser Stat li jkun Parti għall-ADR; " tagħmir trasportabbli ta’ pressa " tfisser kull konteniturutank, inklużi tankijiet żarmati, tankijiet-maħżna, ċilindri, tubi, u ċilindri tal-pressa, użati għat-trasport ta’ gassijiet jew sustanzi perikolużi oħra; " trasport" tfisser kull operazzjoni ta’ trasport fuq l-art minn vettura għalkollox jew parti f’toroq pubbliċi fit-territorju ta’ Malta jew ta’ Stat tal-Ftehim, inkluża l-attività ta’ tagħbija, tagħbija mħallta, ħatt u immaniġġjar, koperti bl-Anness A u l-Anness B ta’ l-ADR, mingħajr preġudizzju għal xi arranġamenti stabbiliti mil-liġijiet ta’ Malta jew ta’ l-Istati tal-Ftehim, dwar l-obbligu fir-rigward ta’ operazzjonijiet ta’ din ix-xorta. M’għandhiex tinkludi trasport li jsir għalkollox fil-limiti ta’ arja magħluqa; " trasport internazzjonali " tfisser it-trasport bejn żewġ jew aktar Partijiet li jkunu Stat, inkluż trasport lejn u minn Malta; " triq pubblika " tfisser toroq nazzjonali, arterjali, distributorji, u toroq ta’ aċċess u toroq ta’ aċċess lokali; "verifika " tfisser kull iċċekkjar, kontroll, spezzjoni, verifika jew formalità mwettqa mill-awtoritajiet kompetenti għal raġunijiet ta’ sigurtà inerenti fit-trasport ta’ merkanzija perikoluża; "vettura " tfisser kull vettura bil-mutur li tkun maħsuba għall-użu fit-triq, li jkollha mill-anqas erba’ roti u veloċità massima ddisinjata ta’ aktar minn 25 kilometru fis-siegħa, u kull trailer, bl-eċċezzjoni ta’ vetturi li jinsaqu fuq binarji, makkinarju mobbli u tractors użati fil-biedja u fil-foresti li ma jimxux b’veloċità li tkun teċċedi 40 kilometru fis-siegħa meta jkunu qegħdin iġorru merkanzija perikoluża; "vettura eżistenti " tfisser vettura li tkun intenzjonata biex tintuża għall-ġarr ta’ esplożivi jew vettura li tkun intenzjonata għall-ġarr ta’ merkanzija perikoluża f’tanku li kienet diġà reġistrata mal-Awtorità għat-Trasport f’Malta għal dak l-iskop qabel l-1 ta’ Mejju, 2004. TAQSIMA II IL-MOD TA’ ĠARR TA’ MERKANZIJA PERIKOLUŻA 3. (1) Mingħajr preġudizzju għar-regolament 6 u għar-regolament 7, merkanzija perikoluża li l-ġarr tagħha hu ipprojbit bis-saħħa tal-Anness A u l-Anness B mal-ADR, kif applikabbli b’effett mill-1 ta’ Jannar, 2017, m’għandhiex tkun trasportata fuq l-art. (2) Bla ħsara għal dak maħsub f’dawn ir-regolamenti, il-ġarr ta’ merkanzija perikoluża oħra mniż/la fl-Anness A u l-Anness B ta’ l-ADR għandha tkun awtorizzata sakemm ikunu osservati l-kondizzjonijiet imposti fl-Anness A u l-Anness B ta’ l-ADR, u partikolarment fir-rigward ta’: (a) il-materjal għall-ippakkjar, l-ippakkjar, u l-immarkar tal-merkanzija inkwistjoni; (b) il-kostruzzjoni, tagħmir u l-operazzjoni xierqa, inklużi l-immarkar u t-turija ta’ tagħrif ieħor, tal-vettura, tankijiet, kontenituri, MEGCs, u reċipjenti, li jġorru l-merkanzija inkwistjoni; (ċ) id-dokumentazzjoni, għodod għat-tifi tan-nar u tagħmir ieħor varjat biex jinġarr abbordmezzi tat-trasport. (3) Dawn ir-regolamenti ma għandhomx japplikaw għall-ġarr ta’ merkanzija perikoluża b’vetturi li jappartjenu jew huma taħt ir-responsabbiltà tal-Forzi Armati ta’ Malta. 4. Trasport bl-ajru jew bil-baħar. (1) Minkejja d-disposizzjonijiet tar-regolament 3, merkanzija perikoluża klassifikata, ippakkjata u immarkata skond ir-rekwiżiti internazzjonali għat-trasport bil-baħar jew bl-ajru, kull meta l-operazzjoni ta’ trasport tinvolvi vjaġġ bil-baħar jew bl-ajru, tista’ tkun trasportata fuq l-art mingħajr ir-rekwiżiti msemmija fl-Anness A u l-Anness B ta’ l-ADR sakemm il-vettura tur it-tagħrif kollu u x-xufier ikun awtorizzat li jġorr dik il-merkanzija. (2) Kull disposizzjoni fl-Anness A u l-Anness B ta’ l-ADR dwar l-użu tal-lingwi fl-immarkar rilevanti jew dokumentazzjoni ma għandhomx japplikaw għal operazzjonijiet ta’ trasport limitati biss għat-territorju ta’ Malta. 5. (1) Bla ħsara għal dak maħsub f’dawn ir-regolamenti, l-Iskedi għal dawn ir-regolamenti u l-Anness A u l-Anness B ta’ l-ADR għandhom jagħmlu parti integrali minn dawn ir-regolamenti u għandhom japplikaw għal kull trasport ta’ merkanzija perikoluża fuq l-art f’Malta. (2) L-eżenzjonijiet kollha msemmija fl-Anness A u l-Anness B ta’ l-ADR għandhom ikunu applikabbli bl-istess mod għal kull trasport ta’ merkanzija perikoluża fuq l-art f’Malta. (3) Bla ħsara għal dak maħsub f’dawn ir-regolamenti, id-definizzjonijiet kollha msemmija fl-Anness A u l-Anness B ta’ l-ADR għandu jkollhom l-istess tifsira għall-finijiet ta’ dawn ir-regolamenti. (4) Bla ħsara għal dak maħsub f’dawn ir-regolamenti, il-klassifikazzjoni ta’ sustanzi jew oġġetti, kodiċi jew gruppi ta’ klassifikazzjoni ta’ gruppi ta’ ippakkjar, u n-numri tan-Nazzjonijiet Uniti msemmija fl-Anness A u l-Anness B ta’ l-ADR għandhom japplikaw għal dawn ir-regolamenti. 6. Derogi. (1) L-awtorità kompetenti tista’ tagħti deroga temporanja mill-Anness A u l-Anness B ta’ l-ADR bl-iskop li jsiru f’Mal ta l-provi rekwiżiti, iżda fl-ebda waqt ma għandu jsir kompromess mas-sigurtà ta’ l-ekwipaġġ tal-vettura jew tat-toroq miftuħa għall-pubbliku. (2) Kull deroga msemmija hawn qabel għandha tkun applikata mingħajr diskriminazzjoni abbażi ta’ nazzjonalità jew il-post ta’ fejn ikun stabbilit il-konsenjatur, it-trasportatur u d-destinatarju. (3) Derogi mogħtija skond id-disposizzjonijiet ta’ dan ir-regolament jistgħu jkunu estiżi għal perijodu ta’ mhux aktar minn ħames snin, liema perijodu jista’ ma jiġġeddidx. 7. (1) Minkejja d-disposizzjonijiet ta’ dawn ir-regolamenti, l-awtorità kompetenti tista’ tawtorizza t-trasport uniku ta’ merkanzija perikolużali jew ikun projbit bl-Anness A u l-Anness B ta’ l-ADR jew li jkun se jsir taħt kondizzjonijiet differenti minn dawk imsemmija fl-Anness A u l-Anness B ta’ l-ADR. (2) Awtorizzazzjoni bil-miktub għandha tkun meħtieġa għal kull trasport uniku kif imsemmi fis-sub regolament (1). 8. Parteċipanti fit-trasport ta’ merkanzija perikoluża. Il-parteċipanti kollha fil-ġarr ta’ merkanzija perikoluża, inkluża iżda mhux limitata għall-persuna tal-konsenjatur, trasportatur, destinatarju, xufier, min jgħab bi, min jippakkja, minjimla, l-operatur tat-tank-kontenitur jew tank li jinġarr, u dawk il-persuni kollha involuti fil-ġarr ta’ merkanzija perikoluża għandhom jikkonformaw mar-rekwiżiti u jissodisfaw l-obbligi kollha msemmija fl-Anness A u l-Anness B ta’ l-ADR. 9. Vetturi diġà reġistrati. Bla ħsara għal-liġijiet ta’ Malta li jkunu fis-seħħ fil-waqt li jkun regolat l-aċċess tas-suq, vetturi reġistrati jew li jiddaħħlu fiċ-ċirkolazzjoni għandhom ikunu awtorizzati li jwettqu trasport internazzjonali ta’ merkanzija perikoluża f’Malta jekk it-trasport kwistjoni jkun jikkonforma ma’ dawn ir-regolamenti. TAQSIMA III VERIFIKA TA’ TRASPORT TA’ MERKANZIJA PERIKOLUŻA 10. Verifika u azzjoni ta’ infurzar. (1) Din fit-Taqsima għandha tapplika għall-verifika u azzjoni ta’ infurzar li jsiru mill-awtorità kompetenti fuq vetturi li jinsaqu f’Malta jew li jidħlu f’Malta minn pajjiż terz. (2) Din il-Parti ma għandhiex, iżda, tolqot id-dritt ta’ l-awtorità kompetenti, li twettaq verifika fuq trasport nazzjonali u internazzjonali ta’ merkanzija perikoluża f’Malta li jsir minn vetturi mhux kopertim fit-Taqsima II. (3) Il-verifika li għandha ssir mill-awtorità kompetenti tvarja skond il-merkanzija li tkun qed tinġarr. 11. Postijiet ta’ kontroll. (1) Il-verifika kollha u l-azzjonijiet ta’ infurzar imwettqa mill-awtorità kompetenti għandhom jaċċertaw il-konformità ma’ dawn ir-regolamenti. (2) Għal dan l-iskop, il-verifika għandha ssir f’postijiet ta’ kontroll fil-fruntieri u estensivament f’Malta kollha. (3) Din fit-Taqsima għandha mutatis mutandis tapplika għal operazzjonijiet ta’ trasport bl-art li jsiru permezz ta’ trasport reġistrat jew li jkun fiċ-ċirkolazzjoni f’pajjiż terz jew għal operazzjonijiet ta’ trasport bl-art li jidħlu f’Malta mit-tali pajjiż terz. 12. Ċertifikat ta’ verifika u post ta’ spezzjoni. (1) Fit-twettiq tal-verifika l-awtorità kompetenti għandha tirreġistra dak kollu li jirriżulta mill-ispezzjoni f’formola maħsuba għal dan fl-Ewwel Skeda. Kopja tal-lista ta’ l-oġġetti verifikati jew ċertifikat li juri r-riżultat tal-verifika għandha tingħata lix-xufier tal-vettura: Iżda bla ħsara għad-disposizzjonijiet tal-paragrafu ta’ qabel dan, il-Ministru jista’, minn żmien għal żmien, b’ordni jagħti lill-awtorità kompetent i d-dritt li twettaq miżuri addizzjonali speċifiċi għal verifika aktar dettaljata u azzjoni speċifika ta’ infurzar. (2) Il-verifika għandha ssir bla ebda pjan bil-quddiem u tista’ ssir f’kull triq miftuħa għall-pubbliku. (3) Il-postijiet magħżula għall-verifika għandhom jippermettu vetturi b’infrazzjonijiet biex jirrettifikaw fil-post kull nuqqas, jew, biex jinżammu maqbuda hemm jekk l-awtorità kompetenti li tkun qed twettaq il-verifika tikkunsidra li jkun meħtieġ jew xieraq li timmobilizza l-vettura u dan mingħajr ma tikkawża periklu għas-sigurtà. (4) Il-verifika tista’ wkoll ssir fil-bini ta’ l-impriżi bħala miżura preventiva, jew, fejn ikunu reġistrati infrazzjonijiet li jipperikolaw is-sigurtà fit-trasport ta’ merkanzija perikoluża, fil-ġenb tat-triq. (5) It-tul tal-verifiki m’għandux jeċċedi tul raġjonevoli ta’ ħin u l-vettura ta’ trasport m’għandhiex tinżamm wieqfa għal ħin aktar milli meħtieġ. (6) Fejn meħtieġ, u sakemm dan ma jkunx jikkostitwixxi periklu għas-sigurtà, jistgħu jittieħdu kampjuni tal-merkanzija trasportata għall-ittestjar f’laboratorji approvati mill-awtorità kompetenti. 13. Immobilizzazzjoni ta’ vetturi b’infrazzjoni. Emendat: A.L.212 tal-2009. (1) Mingħajr preġudizzju għal penalitajiet oħra li jistgħu jkunu imposti, vetturi li jiksru wieħed jew aktar minn dawn ir-regolamenti, partikolarment infrazzjonijiet murija fit-Tieni Skeda, jistgħu jiġu immobilizzati kemm fil-post jew f’xi post ieħor indikat għal dan l-iskop mill-awtoritajiet kompetenti li jkunu qed jagħmlu l-verifika. (2) Il-vetturi kollha hekk immobilizzati jkunu jeħtieġu li jirrettifikaw kull nuqqas qabel ma jkomplu l-vjaġġ tagħhom jew ikunu soġġetti għal miżuri oħra xierqa, skond iċ-ċikostanzi jew rekwiżiti tas-sigurtà, inkluż fejn meħtieġ, ir-rifjut biex vetturi bħal dawn jitħallew jidħlu f’Malta jew joħorġu minn Malta. (3) Fejn infrazzjoni waħda jew aktar, partikolarment dawk imsemmija fit-Tieni Skeda, kienu stabbiliti fil-każ ta’ vetturi li f’dak il-waqt ikunu għand l-impriża, il-vettura ma titħalliex titlaq mill-bini kemm-il darba n-nuqqasijiet kollha ma jkunux ġew rettifikati u tkun f’konformità ma’ miżuri oħra xierqa imposti fuq l-imsemmija vettura mill-awtorità kompetenti. TAQSIMA IV KONSULENTI TAS-SIGURTÀ 14. Eżenzjoni. (1) Din fit-Taqsima ma għandhiex tapplika għal impriżi involuti f’attivitajiet ta’ trasport ta’ merkanzija perikoluża li jkollhom fuq kull mezz ta’ trasport kwantitajiet iżgħar minn dawk speċifikati fl-Anness A u l-Anness B ta’ l-ADR. (2) Id-disposizzjonijiet ta’ din fit-Taqsima għandhom ikunu mingħajr preġudizzju għal kull dispożizzjoni dwar is-saħħa u s-sigurtà tal-ħaddiema fil-post tax-xogħol li tkun fis-seħħ f’dak iż-żmien f’Malta. 15. Ħatra ta’ konsulenti tas-sigurtà. (1) Impriżi involuti f’attivitajiet ta’ trasport stradali ta’ merkanzija perikoluża, għandhom jaħtru kull waħda minnhom konsulent wieħed jew aktar tas-sigurtà għat-trasport ta’ merkanzija perikoluża. (2) Il-konsulent tas-sigurtà għandu jassisti lill-impriża fit-teħid tal-passi meħtieġa biex timpedixxi r-riskji inerenti f’dawk l-attivitajiet fir-rigward ta’ persuni, proprjetà u ambjent. 16. Id-doveri tal-konsulenti tas-sigurtà. (1) Il-konsulent tas-sigurtà għandu taħt ir-responsabbiltà tal-kap ta’ l-impriża, ifittex bil-mezzi kollha xierqa u bl-azzjoni kollha xierqa, li jiffaċilita t-tmexxija ta’ l-attivitajiet ta’ l-impriża skond ir-regoli applikabbli u bl-akbar sigurtà possibbli. Partikolarment hu għandu jagħmel id-dmirijiet imsemmija fit-Tielet Skeda rilevanti għall-attivitajiet ta’ l-impriża. (2) Il-konsulent jista’ wkoll ikun il-kap ta’ l-impriża, persuna bidmirijiet oħra fl-impriża, jew persuna mhux direttament impjegata minn dik l-impriża, sakemm dik il-persuna tkun kapaċi twettaq id-dmirijiet ta’ konsulent tas-sigurtà. (3) Kull impriża inkwistjoni għandha, fuq talba li tagħmel, tinforma lill-awtorità kompetenti bl-identità tal-konsulent tagħha. 17. (1) Konsulent tas-Sigurtà għandu jkollu ċertifikat tad-DGSA maħruġ mill-awtorità kompetenti jew mill-awtorità kompetenti ta’ Stat li jkun Parti, liema ċertifikat ikun biss validu għall-forma jew forom ta’ trasport inkwistjoni. (2) Kandidati li jixtiequ jiksbu Ċertifikat tad-DGSA għandhom isegwu taħriġ u jgħaddu minn eżami approvat mill-awtorità kompetenti. (3) L-għanijiet ewlenin tat-taħriġ għandhom jipprovdu lill-kandidati għarfien suffiċjenti tar-riskji inerenti fit-trasport ta’ merkanzija perikoluża, tal-liġijiet, regolamenti u disposizzjonijiet amministrattivi applikabbli għall-forom ta’ trasport konċernat u tad-dmirijiet imsemmija fit-Tielet Skeda. (4) L-eżami għandu jkopri mill-anqas is-suġġetti msemmija fir-Raba’ Skeda. Iċ-Ċertifikat tad-DGSA għandu jkun fil-forma li tidher fil-Ħames Skeda. 18. Ċertifikat tad-DGSA. Iċ-Ċertifikat ta’ Konsulent dwar Sigurtà minn Oġġetti Perikolużi (DGSA) msemmi fir-regolament preċedenti għandu jkun validu għal perijodu ta’ mhux aktar minn ħames snin. Il-perijodu ta’ validità taċ-Ċertifikat tad-DGSA għandu jkun estiż awtomatikament għal ħames snin kull darba fejn, matul l-aħħar sena qabel l-iskadenza, il-possessur ikun segwa korsijiet ta’ aġġornament jew għadda minn eżami, li t-tnejn li huma għandhom ikunu approvati mill-awtorità kompetenti skond regolamenti sussidjarji li l-Ministru jista’, minn żmien għal żmien, jagħmel permezz ta’ avviż legali. 19. Rapporti. Kulmeta inċident ikun jolqot lil kull persuna, proprjetà jew lill-ambjent jew jirriżulta f’danni lill-proprjetà jew lill-ambjent waqt attivitajiet ta’ trasport mill-impriża inkwistjoni, il-konsulent għandu, wara li jiġbor l-informazzjoni kollha rilevanti, iħejji rapport dwar l-inċident għat-tmexxija ta’ l-impriża. Dan ir-rapport għandu jkun disponibbli għall-awtorità kompetenti fuq talba li ssir għal daqshekk: Iżda dan ir-rapport ma għandu jissostitwixxi ebda rapport li jsir mit-tmexxija ta’ l-impriża u li jkun meħtieġ taħt kull leġislazzjoni oħra internazzjonali, tal-Komunità jew nazzjonali. 20. (1) L-awtorità kompetenti, jew il-korp responsabbli mill-eżamijiet, għandu jorganizza eżami obbligatorju bil-miktub li jista’ jissupplimenta ma’ eżami orali mnejn joħrog jekk il-kandidati jkunux jippossjedu l-livell ta’ għarfien meħtieġ biex jagħmlu x-xogħol ta’ konsulen t ħallijottjenu ċ-Ċertifikat tad-DGSA, skond ir-Raba’ Skeda. (2) Iċ-Ċertifikat tad-DGSA għandu jindika bl-aktar mod ċar li jkun validu biss għat-tip jew tipi jew klassifika jew klassifiki ta’ merkanzija li dwarhom il-konsulent kien eżaminat skond ir-rekwiżiti ta’ dawn ir-regolamenti. TAQSIMA V IT-TRASPORT TA’ SUSTANZI U OĠĠETTISPLUŻIVI 21. Eżenzjoni. (1) Din fit-Taqsima ma tapplikax għall-ġarr ta’: (a) sustanzi li m’humiex minnhom infushom splużivi iżda li jistgħu joħolqu taħlit a splużiva ta’ gass, fwar jew trab; (b) splużivimxarrba bl-ilma jew bl-alkoħol fejn l-ammont ta’ ilma jew alkoħol jeċċedi l-limiti speċifikati u dawk li jkollhom il-plastik; (ċ) splużivili, abbażi tal-periklu predominanti tagħhom, huma klassifikati bħala perossidi organiċi; (d) oġġetti li jkollhom fihom sustan zi splużivi jew pirotekniċi f’ammonti żgħar jew ta’ xorta lil-ħruq jew inizjazzjoni involontarja jew aċċidentali tagħhom waqt il-ġarr ma jkun jikkawża ebda manifestazzjoni esterna lill-oġġett permezz ta’ projezzjoni, nar, duħħan, ħana jew ħoss qawwi. (2) Ir-regolamenti f’din fit-Taqsima għandhom ikunu bla preġudizzju għal xi regolamenti oħra maħruġa mill-Ministru minn żmien għal żmien dwar il-ġarr ta’ materjal ta’ Klassi 1 jew ta’ xi merkanzija perikoluża oħra. (3) Din fit-Taqsima hi applikabbli għal vetturi klassifikati "EXżII" u "EX/III" li jintużaw fil-ġarr ta’ materjal ta’ Klassi I, kif stipulat fl-Anness B ta’ l-ADR. 22. Materjal għall-ippakkjar. (1) Fit-trasport internazzjonali, is-sustanzi u oġġetti splużivi kollha trasportati fit-toroq f’Malta għandhom ikunu trasportati f’materjal ta’ ppakkjar approvat kif preskritt fl-Anness A u l-Anness B ta’ l-ADR, skond is-sustanzi jew oġġetti trasportati. (2) F’operazzjonijiet ta’ trasport nazzjonali, is-sustanzi u l-oġġetti splużivi kollha trasportati fit-toroq f’Malta għandhom ikunu trasportati f’materjal ta’ ppakkjar approvat kif preskritt bil-miktub mill-awtorità kompetenti, għall-merkanzija li tkun qiegħda tinġarr. 23. Vetturi ġodda tajbin għat-triq. (1) Il-vetturi kollha maħsuba biex jittrasportaw sustanzi jew oġġetti splużivi taħt din fit-Taqsima għandhom jikkonformaw mar-rekwiżiti kollha f’Anness B ta’ l-ADR, skond il-merkanzija li tkun qed tinġarr. (2) Il-vetturi ġodda kollha għandhom ikunu ċertifikati korrettement li huma tajbin għat-triq. (3) Il-vetturi ġodda kollha għandhom ikunu spezzjonati u verifikati mill-awtoritajiet kompetenti. (4) Il-vetturi ġodda kollha li jiġu ċertifikati li huma tajbin għat-triq u li jiġu ċertifikati mill-awtoritajiet kompetenti li jkunu jissodisfaw ir-rekwiżiti kollha ta’ dawn ir-regolamenti għandu jinħarġilhom ċertifikat ta’ approvazzjoni, skond is-Sitt Skeda, sabiex il-vettura titħalla tintuża fil-ġarr ta’ merkanzija f’din fit-Taqsima. Iċ-ċertifikat jintwera meta dan jintalab bħala prova li l-vettura tkun tikkonforma ma’ dawn ir-regolamenti. (5) Iċ-ċertifikat imsemmi fis-sub regolament (4) ikun validu għal perjodu ta’ mhux iżjed minn sena. 24. Vetturi eżistenti tajbin għat-triq. (1) Il-vetturi kollha eżistenti użati fil-ġarr ta’ sustanzi u oġġetti splużivi taħt din fit-Taqsima qabel id-dħul fis-seħħ ta’ dawn ir-regolamenti, għandhom jissodisfaw ir-rekwiżiti minimi msemmija fis-sub regolament (2). (2) Il-vetturi eżistenti kollha għandhom: (a) ikunu ċertifikati korrettement li huma tajbin għat-triq u li għandhom ċertifikat validu li huma tajbin għat-triq; (b) ikollhom makna li taħdem bid-diesel; (ċ) ikollhom spazju għall-merkanzija maħdum minn metall u li jrid ikun iżolat kompletament mix-xufier jew kull persuna oħra fuq il-vettura; (d) il-parti tal-merkanzija għandha tkun magħluqa għalkollox minn kull naħa u tissakkar. Jekk il-parti tal-merkanzija tkun miftuħa, il-vettura għandu jkollha headside u bieba fin-naħa ta’ wara u t-tagħbija għandha tkun kompletament miksija permezz ta’ trapolin li minnu ma jgħaddix ilma u li jkun r eżistenti għan-nar; (e) il-kabina tax-xufier għandha tkun magħmula minn metall u magħluqa għal kollox. (3) Il-vetturi eżistenti kollha li huma konformi għalkollox mar-rekwiżiti hawn qabel imsemmija jistgħu jġorru oġġetti u sustanzi splużivi taħt din fit-Taqsima iżda l-vettura għandha turi t-tagħrif kollu msemmi fl-Anness A u l-Anness B ta’ l-ADR. (4) Is-sustanzi u l-oġġetti splużivi kollha taħt din fit-Taqsima li jkunu se jiġu trasportati għandhom ikunu f’kull ħin stivati fis-sod. (5) Is-sustanzi u l-oġġetti splużivi kollha taħt din fit-Taqsima li jkunu se jiġu trasportati għandhom ikunu ippakkjati, immarkati, stivati u, jew segregati skond kif preskritt Anness A u l-Anness B ta’ l-ADR. Tagħbija mħallta m’hix permessakemm-il darba s-sustanzi jew l-oġġetti ma jkunux kompatibbli. 25. Ċertifikazzjoni tax-xufier. Emendat: A.L.212 tal-2009. (1) Ix-xufiera kollha kemm ta’ vetturi ġodda u dawk eżistenti għandu jkollhom ? ertifikat ta’ Taħriġ ADR għal Xufiera ta’ Vetturi li Jġorru Merkanzija Perikoluża, skond kif hemm stipulat fid-Disa’ Skeda, maħruġ mill-awtorità kompetenti jew mill-awtorità kompetenti ta’ Stat li jkun Parti oħra, li jkun validu għall-forma ta’ trasport inkwistjoni. (2) Kandidati li jixtiequ jakkwistaw Ċertifikat ta’ Taħriġ ADR għal Xufiera ta’ Vetturi li Jġorru Merkanzija Perikoluża għandhom isegwu taħriġ u jgħaddu minn eżami approvat mill-awtorità kompetenti. (3) L-għanijiet ewlenin tat-taħriġ għandhom ikunu tali li jipprovdu lill-kandida tikonoxxenza suffiċjenti tar-riskji inerenti fil-ġarr ta’ sustanzi u oġġetti perikolużi u tal-liġijiet, regolamenti u disposizzjonijiet amministrattivi applikabbli għall-forom ta’ trasport inkwistjoni u tad-dmirijiet imsemmija fl-Anness A u l-Anness B ta’ l-ADR. (4) Kull persuna li takkumpanja lix-xufier fil-vettura għandha wkoll tkun fil-pussess ta’ Ċertifikat ta’ Taħriġ ADR għal Xufiera ta’ Vetturi li Jġorru Merkanzija Perikoluża. TAQSIMA VI REKWIŻITI ĠENERALI DWAR IL-KONFORMITÀ TA’ ĊERTI VETTURI U ~-ĊERTIFIKAZZJONI TA’ L-EKWIPAĠĠI BIEX IĠORRU MERKANZIJA PERIKOLUŻA 26. Applikabbiltà. (1) L-applikazzjoni ta’ din fit-Taqsima hi bla preġudizzju għall-applikabbiltà tat-Taqsimiet l-oħra u ta’ l-Iskedi li jinsabu ma’ dawn ir-regolamenti u l-Anness A u l-Anness B ta’ l-ADR. (2) Din fit-Taqsima hi applikabbli għal vetturi klassifikati "FL", ""OX"u"AT". Għall-fini ta’ din fit-Taqsima: "FL" tfisser vettura intenzjonata għall-ġarr ta’ likwidi li jkollhom temperatura ta’ mhux aktar minn 61°C (bl-eċċezzjoni ta’ żejt diesel EN 590:1993, gass, uheatingoil (light), NU Nru 1202-b’temperatura kif speċifikat fi standard"FL" tfisser vettura intenzjonata għall-ġarr ta’ likwidi li jkollhom temperatura ta’ mhux aktar minn 61°C (bl-eċċezzjoni ta’ żejt diesel konformi ma’ standard EN 590:1993, gass, uheatingoil (light EN 590: 1993) jew gassijiet li jieħdu n-nar, f’kontenituri ta’ tankijiet, tankijiet li jinġarru jew MEGCs b’kapaċità ta’ aktar minn 3m3, tankijiet immobbli jew tankijiet demountable b’kapaċità ta’ aktar minn 1m3 jew batteryvehicleb jew gassijiet li jieħdu n-nar, f’kontenituri ta’ tankijiet, tankijiet li jinġarru jew MEGCs b’kapaċità ta’ aktar minn 3m3, tankijiet immobbli jew tankijiet demountable b’kapaċità ta’ aktar minn 1 m3 maħsuba għall-ġarr ta’ gassijiet li jieħdu n-nar; "OX" tfisser vettura maħsuba għall-ġarr ta’ perossidu, perossidu stabbli jew idroġenu, soluzzjoni milwiema stabilizzata b’aktar minn 60 fil-mija perossidu (Klassi 5.1, NU Nru 2015) f’kontenituri ta’ tankijiet jew tankijiet li jinġarru b’kapaċità ta’ aktar minn 3m3, tankijiet immobbli jew tankijiet demountable b’kapaċità ta’ aktar minn 1m3; "AT" tfisser vettura, minbarra FL jew OX, maħsuba għall-ġarr ta’ merkanzija perikoluża f’kontenituri ta’ tankijiet, tankijiet li jinġarru jew MEGCs b’kapaċità ta’ aktar minn 3m3, tankijiet immobbli jew tankijiet demountable b’kapaċità ta’ aktar minn 1m3 jew batteryvehicleb"AT" tfisser vettura, minbarra FL jew OX, maħsuba għall-ġarr ta’ merkanzija perikoluża f’kontenituri ta’ tankijiet, tankijiet li jinġarru jew MEGCs b’kapaċità ta’ aktar minn 3m3, tankijiet immobbli jew tankijiet demountable b’kapaċità ta’ aktar minn 1 m3 minbarra vettura FL. 27. Rekwiżiti ġenerali ta’ vettura. (1) Il-vetturi kollha tat-triq, inklużi tractorsutrailers użati għall-ġarr ta’ merkanzija perikoluża għandhom ikunu ċertifikati li huma tajbin għat-triq u jaqblu ma’ l-għan li għalih ikunu qegħdin jintużaw. (2) Il-vetturi kollha tat-triq, inklużi tractorsutrailers użati għall-ġarr ta’ merkanzija perikoluża għandhom jikkonformaw mar-rekwiżiti kollha dwar is-sigurtà tal-prodott kif ikun fis-seħħ f’dak iż-żmien. (3) Il-vetturi kollha tat-triq, inklużi tractorsutrailers użati għall-ġarr ta’ merkanzija perikoluża għandhom ikunu jikkonformaw mar-rekwiżiti kollha preskritti f’Anness B ta’ l-ADR. 28. Ċertifikazzjoni tal-vettura. (1) Il-vetturi kollha, tractors jew trailers klassifikati bħala "FL", "OX"u"AT" ikunu soġġetti għal verifika annwali u jekk jirriżulta li dawn il-vetturi jkunu tajbin għat-triq u jkunu jissodisfaw ir-rekwiżiti ta’ dawn ir-regolamenti, dawn għandhom ikunu ċertifikati bħala tali. (2) Il-vetturi kollha, tractors jew trailers klassifikati bħala "FL", "OX"u "AT" għandhom ikunu verifikati mill-awtorità kompetenti biex jaċċertaw li dawn il-vetturi jkunu jikkonformaw mar-rekwiżiti kollha preskritti f’Anness B ta’ l-ADR. (3) Il-vetturi kollha, tractors jew trailers verifikati b’suċċess minn kull test u spezzjoni għandu jinħarġilhom Ċertifikat ta’ Approvazzjoni għal Vetturi li Jġorru Ċerta Merkanzija Perikoluża kif preskritt fis-Sitt Skeda, bla ħsara madankollu għar-rekwiżiti msemmijaf fit-Taqsima VII dwar l-approvazzjoni u ċ-ċertifikazzjoni ta’ tankijiet immobbli, kontenituri ta’ tankijiet, tankijiet li jinġarru, kontenituri tal-gass b’element multiplu (MEGCs), u tankijiet demountable. (4) Il-vetturi kollha ċertifikati taħt is-subregolamenti preċedenti jistgħu jintużaw kemm għat-trasport nazzjonali kemm dak internazzjonali, bla ħsara għar-rekwiżiti preskritti fl-Anness A u l-Anness B ta’ l-ADR. 29. Rekwiżit ta’ vettura. Il-vetturi kollha, inklużi tractorsutrailers użati għat-trasport ta’ merkanzija perikoluża għandhom ikunu tajbin għat-triq u jaqblu ma’ l-għan li għalih ikunu qegħdin jintużaw. 30. Vetturi eżistenti mhux iċċertifikati. (1) Il-vetturi eżistenti kollha użati fit-trasport ta’ merkanzija perikoluża f’Malta li ma jikkonformawx mar-rekwiżiti preskritti f’Anness B ta’ l-ADR, jew xi rekwiżiti msemmijaf fit-Taqsima VII, ma jikkwalifikawx għall-ħruġ ta’ Ċertifikat ta’ Approvazzjoni għal Vetturi li Jġorru Ċerta Merkanzija Perikoluża. (2) Il-vetturi eżistenti kollha kif imsemmi fis-sub regolament (1) ma jistgħux jintużaw għat-trasport internazzjonali ta’ merkanzija perikoluża. (3) Il-vetturi eżistenti kollha kif imsemmi fis-sub regolament (1) jistgħu jintużaw għat-trasport internazzjonali ta’ merkanzija perikoluża, bil-kondizzjoni li: (a) il-vettura tkun soġġetta għall-verifika annwali li tkun tajba għat-triq u tkun miżmuma f’kundizzjoni li tista’ tintuża b’sigurtà; (b) it-tank, il-kontenitur ta’ tank, il-kontenitur ta’ gass b’element multiplu (MEGCs) u tankdemountablem waħħal ma’, jew immexxi b’vetturi, għandu jkun soġġett għal spezzjonijiet regolari u perijodiċi u, jew verifiki mitluba mill-awtorità kompetenti; (ċ) ix-xufier ikollu ċ-Ċertifikat ta’ Taħriġ ADR meħtieġ għal Xufiera ta’ Vetturi li Jġorru Merkanzija Perikoluża, kif imsemmi fir-regolament 25, jew li jkun tħarreġ kif dovut skond il-merkanzija perikoluża li tkun qed tinġarr u l-kwantità ta’ merkanzija li tkun qed tinġarr; (d) il-vettura u t-tagħbija tagħha, inkluż it-tank, il-kontenitur ta’ tank, il-kontenitur ta’ gass b’element multiplu (MEGCs) u t-tankijiet demountable ikollhom pjanċa u tikketta bit-tagħrif kollu fuqhom skond kif meħtieġ fl-Anness A u l-Anness B ta’ l-ADR. 31. Ċertifikazzjoni tax-xufiera. (1) Ix-xufiera kollha kemm ta’ vetturi ġodda u użati għandu jkollhom Ċertifikat ta’ Taħriġ ADR għal Xufiera ta’ Vetturi li Jġorru Merkanzija Perikoluża, kif indikat fis-Seba’ Skeda, maħruġ mill-awtorità kompetenti jew mill-awtorità kompetenti ta’ Parti oħra li tkun Stat, li jkun validu għall-forma ta’ trasport kwistjoni. (2) Kandidati li jixtiequ jakkwistaw Ċertifikat ta’ Taħriġ ADR għal Xufiera ta’ Vetturi li Jġorru Merkanzija Perikoluża għandhom isegwu taħriġ u jgħaddu minn eżami approvati mill-awtorità kompetenti. (3) L-għanijiet ewlenin tat-taħriġ għandhom jipprovdu lill-kandidati b’għarfien suffiċjenti tar-riskji inerenti fit-trasport ta’ sustanzi u oġġetti perikolużi, tal-liġijiet, regolamenti u disposizzjonijiet amministrattivi applikabbli għall-forom ta’ trasport inkwistjoni u tad-dmirijiet imsemmija fl-Anness A u l-Anness B ta’ l-ADR. (4) Kull persuna li takkumpanja lix-xufier fil-vettura għandha wkoll tkun fil-pussess ta’ Ċertifikat ta’ Taħriġ ADR għal Xufiera ta’ Vetturi li Jġorru Merkanzija Perikoluża. TAQSIMA VII L-UŻU TA’ TANKIJIET, KONTENITURI TAT-TANKIJIET, KONTENITURI TA’ GASS B’ELEMENT MULTIPLU (MEGCs), TANKIJIET DEMOUNTABLE U TAGĦMIR TRASPORTABBLI TA’ PRESSA 32. L-użu ta’ tankijiet, kontenituri tat-tankijiet, eċċ. (1) It-tankijiet kollha, kontenituri tat-tankijiet, kontenituri ta’ gass b’element multiplu (MEGCs), tankijiet demountable u tagħmir trasportabbli ta’ pressa użati fil-ġarr ta’ merkanzija perikoluża għandhom jikkonformaw mar-rekwiżiti msemmija fl-Anness A u l-Anness B ta’ l-ADR. (2) L-awtorità kompetenti tista’ f’kull ħin tivverifika dawk it-tankijiet, kontenituri tat-tankijiet, kontenituri ta’ gass b’element multiplu (MEGCs), tankijiet demountable u tagħmir trasportabbli ta’ pressa biex taċċerta konformità mar-rekwiżiti murija fl-Anness A u l-Anness B ta’ l-ADRu biex taċċerta li t-tankijiet jew kontenituri użati jkunu xierqa u ddisinjati għat-trasport mingħajr ebda periklu ta’ merkanzija perikoluża. (3) L-awtorità kompetenti tista’ tordna lis-sid ta’ dawn it-tankijiet, kontenituri tat-tankijiet, kontenituri ta’ gass b’element multiplu (MEGCs), tankijiet demountable u tagħmir trasportabbli ta’ pressa biex jieqaf għal verifika f’kull post magħżul għaldaqstant mill-awtorità kompetenti għal dak il-għan. (4) Il-verifiki għandhom isiru fuq it-tankijiet, kontenituri tat-tankijiet, kontenituri ta’ gass b’element multiplu (MEGCs), tankijiet demountable u tagħmir trasportabbli ta’ pressa kollha ġodda kif ukoll fuq it-tankijiet, kontenituri u tagħmir trasportabbli ta’ pressjoni eżistenti u li jintużaw fit-trasport ta’ merkanzija perikoluża. (5) Il-verifiki li għandhom isiru jistgħu jinbidlu mill-awtorità kompetenti minn żmien għal żmien sabiex din taċċerta t-trasport mingħajr ebda periklu ta’ merkanzija perikoluża. 33. Ċertifikat ta’ konvenjenza. (1) Jekk it-tankijiet, kontenituri tat-tankijiet, kontenituri ta’ gass b’element multiplu (MEGCs), tankijiet demountable u tagħmir trasportabbli ta’ pressa jinstabu li huma tajbinu kostruwiti għat-trasport mingħajr ebda periklu ta’ merkanzija perikoluża u jissodisfaw ukoll ir-rekwiżiti ta’ l-Anness A u l-Anness B ta’ l-ADR, jinħareġ ċertifikat mill-awtorità kompetenti. (2) Dan iċ-ċertifikat ikun validu għal perijodu ta’ mhux aktar minn sena, u meta jeskadi, it-tankijiet, kontenituri tat-tankijiet, kontenituri ta’ gass b’element multiplu (MEGCs), tankijiet demountable u tagħmir trasportabbli ta’ pressa kollha għandhom ikunu verifikati qabel ikun jista’ jinħareġ ċertifikat ġdid. 34. Tankijiet eżistenti li qed joperaw. It-tankijiet, kontenituri tat-tankijiet, kontenituri ta’ gass b’element multiplu (MEGCs), tankijiet demountable u tagħmir trasportabbli ta’ pressa kollha eżistenti li qed joperaw u li m’humiex ċertifikati kif imsemmi fir-regolament 33 jistgħu jintużaw biss fit-trasport nazzjonali wara li l-imsemmija tankijiet, kontenituri tat-tankijiet, kontenituri ta’ gass b’element multiplu (MEGCs), tankijiet demountable u tagħmir trasportabbli ta’ pressa jiġu verifikati mill-awtoritajiet kompetenti u ċertifikati li jistgħu jintużaw mingħajr ebda periklu. 35. (1) Il-verifiki li għandhom isiru, jistgħu jkunu varjati mill-awtorità kompetenti minn żmien għal żmien biex ikun assigura t ġarr bla periklu ta’ merkanzija perikoluża. (2) Il-verifiki kollha għandhom isiru f’post magħżul għal daqshekk mill-awtorità kompetenti u minn persuni awtorizzati mill-awtorità kompetenti għal dak il-għan. (3) L-awtorità kompetenti tista’ f’kull żmien tordna li ssir verifika oħra jekk l-awtorità kompetenti tkun raġonevolment tissuspetta li l-persuna li għamlet il-verika ma kenitx kompetenti jew jekk għal xi raġuni oħra tissuspetta lis-sigurtà tal-ġarr ta’ merkanzija perikoluża, kienet, jew tista’ tkun kompromessa. (4) L-awtorità kompetenti għandha, minn żmien għal żmien, toħroġ linji ta’ gwida dwar l-ispezzjonijiet u l-verifiki kollha taħt din fit-Taqsima. 36. Tagħrif bil-miktub. It-tankijiet, kontenituri tat-tankijiet, kontenituri ta’ gass b’element multiplu (MEGCs), tankijiet demountable u tagħmir trasportabbli ta’ pressa kollha jridu jkunu immarkati sew u juru t-tagħrif kollu bil-miktub kif mitlub fl-Anness A u l-Anness B ta’ l-ADR. 37. Projbizzjoni ta’ l-użu ta’ tankijiet, eċċ. L-awtorità kompetenti tista’ f’kull żmien tissospendi l-użu ta’ kull tank, kontenitur tat-tankijiet, kontenitur ta’ gass b’element multiplu (MEGCs), tankdemountable u tagħmir trasportabbli ta’ pressa, jekk l-awtorità kompetenti msemmija ma tkunx ċerta mis-sigurtà kontinwa tiegħu f’operazzjonijiet li jinvolvu l-ġarr ta’ merkanzija perikoluża fuq l-art. 38. Immarkar. (1) It-tankijiet, kontenituri tat-tankijiet, kontenituri ta’ gass b’element multiplu (MEGCs), tankijiet demountable u tagħmir trasportabbli ta’ pressa kollha għandhom juru marka ċara u leġibbli li tindika li t-tank, kontenitur jew tagħmir ta’ pressa jkunu konformi ma’ dawn ir-regolamenti. (2) Fejn it-tankijiet, kontenituri tat-tankijiet, kontenituri ta’ gass b’element multiplu (MEGCs), tankijiet demountable u tagħmir trasportabbli ta’ pressa ma jkollhomx il-marka kif mitlub fis-sub regolament (1), it-tankijiet, kontenituri tat-tankijiet, kontenituri ta’ gass b’element multiplu (MEGCs), tankijiet demountable u tagħmir trasportabbli ta’ pressa ma għandhomx jinħarġu għall-bejgħ fis-suq jew jintużaw għall-ġarr ta’ merkanzija perikoluża. 39. (1) Il-persuni kollha li xtraw tankijiet, kontenituri tat-tankijiet, kontenituri ta’ gass b’element multiplu (MEGCs), tankijiet demountable u tagħmir trasportabbli ta’ pressa biex jintużaw fit-trasport ta’ merkanzija perikoluża għandhom jippreżentaw lill-awtorità kompetent i d-dokumenti kollha relatati ma’ l-imsemmija tank, kontenitur jew tagħmir ta’ pressa u partikolarment iċ-ċertifikati u d-dokumenti kollha li jindikaw li t-tank, il-kontenitur u t-tagħmir ta’ pressa jkunu konformi ma’ dawn ir-regolamenti. (2) L-awtorità kompetenti, jew kull korp jew persuni mqabbda għalhekk mill-awtorità kompetenti, għandhom iżommu rendikonti ta’ din id-dokumentazzjoni kollha. TAQSIMA VII I TAĦRIĠ TA’ PERSUNI INVOLUTI FIL-ĠARR TA’ MERKANZIJA PERIKOLUŻA 40. Taħriġ ta’ persunal. Il-persuni kollha impjegati jew involuti f’attivitajiet ta’ trasport ta’ merkanzija perikoluża, għandhom jirċievu taħriġ fir-rekwiżiti li jirregolaw il-ġarr ta’ merkanzija perikoluża adatti għar-responsabbiltajiet u d-dmirijiet tagħhom kif stabbilit fl-Anness A u l-Anness B ta’ l-ADR. 41. It-taħriġ għandu jipprovdih min iħaddem. (1) Min iħaddem għandu jipprovdi taħriġ ta’ għarfien ġenerali lill-persuni kollha impjegati minnu f’attivitajiet ta’ trasport ta’ merkanzija perikoluża biex dawn l-impjegati jsiru familjari mar-rekwiżiti ġenerali tad-dispożizzjonijiet għall-ġarr ta’ merkanzija perikoluża msemmija fl-Anness A u l-Anness B ta’ l-ADR. (2) Fejn il-ġarr ta’ merkanzija perikoluża jinvolvi operazzjoni multimodali ta’ trasport, il-persuni kollha impjegati jew involuti f’attivitajiet ta’ ġarr ta’ merkanzija perikoluża għandhom ukoll jingħataw taħriġ biex ikunu familjari mar-rekwiżiti dwar forom oħra ta’ trasport. 42. Xorta u vastità tat-taħriġ. (1) Proporzjonat mal-grad ta’ riskju jew feriment jew espożizzjoni riżultanti minn inċident li jinvolvi l-attivitajiet ta’ ġarr ta’ merkanzija perikoluża, il-persuni kollha mħaddma jew involuti f’dawn l-attivitajiet ta’ trasport, għandhom jirċievu, minn min iħaddimhom, taħriġ li jkopri riskji u perikli minn merkanzija perikoluża. (2) It-taħriġ provdut għandu jwassal lill-persuni involuti jew impjegati f’attivitajiet ta’ ġarr ta’ merkanzija perikoluża għal konoxxenza dwar proċeduri ta’ immaniġġjar mingħajr ebda periklu u rispons f’emerġenza. (3) Il-persuni kollha involuti jew imħaddma fit-trasport ta’ materjali radju-attivi Klassi 7 għandhom ukoll jirċievu minn min iħaddimhom, taħriġ adegwat dwar ir-riskji ta’ radjazzjoni involuti u l-prekawzjonijiet li għandhom ikunu osservati biex jaċċertaw li la huma u lanqas persuni oħra li jistgħu jkunu effettwati mill-azzjonijiet tagħhom ma jkunu esposti. (4) It-taħriġ kollu għandu jkun miżjud perijodikament b’taħriġ ta’ aġġornament li jkun jiġbor fih kull tibdil fir-regolamenti fis-seħħ f’dak iż-żmien. (5) Kull taħriġ ta’ aġġornament għandu jkun provdut mill-anqas kull ħames snin. 43. Dettalji tat-taħriġ ta’ l-impjegati. (1) Il-korsijiet kollha ta’ taħriġ offruti għandhom ikunu approvati mill-awtorità kompetenti. L-awtorità kompetenti għandha tagħmel ir-rakkomandazzjonijiet kollha meħtieġa biex taċċerta li t-taħriġ ikun adegwat u effettiv. (2) Kemm miniħaddem kif ukoll l-impjegati involuti f’kull trasport ta’ merkanzija perikoluża għandhom iżommu dokumentazzjoni tat-taħriġ kollu li jkunu għamlu u d-dettalji kollha għandhom ikunu verifikati fil-bidu ta’ impjieg ġdid. (3) L-awtorità kompetenti tista’ f’kull żmien titlob il-produzzjoni tad-dettalji dwar it-taħriġ ta’ kull impjegat. (4) Jekk l-awtorità kompetenti tkun tal-fehma li xi impjegat ma jkunx kwalifikat jew imħarreġ kif suppost, u konsegwentement is-sigurtà fil-ġarr ta’ merkanzija perikoluża tista’ tkun qiegħda tiġi ipperikolata, l-awtorità kompetenti tista’ tieħu l-passi meħtieġa biex tissospendi, jew biex tordna t-taħriġ ta’ l-imsemmi impjegat.